**TTOSist mõjutatud töötervishoiuteenuse muudatused laiemalt**

Töötervishoid vs perearst

Kuna minu peamine visioon on tuua meie töötervishoid võrreldavaks arenenud Euroopa riikidega siis panen siia üldised mõtted ja arutelu.

* Kõik tööhõives osalevad inimesed võivad ise valida kas perearsti (ei kattu töötervishoiu tegevustega) või töötervishoiu teenuse (kattub perearsti tegevusega).

Hetkel näitab kogemus, et perearstide defitsiidi või muu asjaolu tõttu on väga paljudele töötavatele inimestele ainsaks esmatasandi teenuseks just terviskontroll kuna perearst ei ole kättesaadav ja seetõttu tegelevad töötervishoiu arstid ka üldprobleemidega, mis ei ole seotud tööpõhiste ohutegurite ekspositsiooniga ja ei pruugi ka otseselt töövõimet mõjutada.

Selline olukord lõpetaks ära duubeltegevused ja hoiaks tööinimese õige valdkonna spetsialisti

* Töötervishoiu arstidele nn oma nimistu sarnaselt perearstidele ja ka TK rahastus vastavale osale. Praegu on tekkinud reaalselt paljudel juhtudel olukord kus tööandja peab kinni maksma teenused mida tegelikult peaks osutama perearst.
* Õdede rolli seadustamine tervisekontrollide iseseisvaks teostuseks oma pädevuse piirides.

Pole vaja midagi välja mõtelda kuna juba praegu tegutsevad töötervishoiu teenuse pakkujad enamuses perearsti skeemile sarnaselt: õde teeb enamus tegevustest, vormistab ka nn eelotsuse ja arst tegeleb töötajaga vajaduspõhiselt. Sisuliselt annab kehtiv seadus sellise tõlgendusvõimaluse aga see peaks olema selgem ja õdede roll nn rutiinsete ja probleemideta olukordade puhul peaks olema seadustatud sarnaselt muudele õe vv tegevatele või eriõdedele.

Pädevuse piirid on vaja eriala siseselt artsidega koostöös vormistada. Samas on enamus erialadel õdedele sätestatud teatud eelnõuded teenuse osutamisel (näiteks tasemeõpe, vajalik kogemusstaaž, jne).

**Võrdluseks materjalid:**

Perearsti meeskonnas töötab **pereõde**, kelle ülesanneteks on tervise edendamine (sh individuaalne tervisekasvatus ja nõustamine), haiguste ennetamine (sh immuniseerimine), terve lapse arengu jälgimine, kroonilist haigust põdevate patsientide seisundi jälgimine ja nõustamine, õendustoimingute, raviprotseduuride ja analüüside tegemine, [tõendite](https://www.sm.ee/pereode-ja-arst#terviset%C3%B5end) väljastamine jpm. Ülesanded on täpsemalt kirjas pereõe tegevusjuhendis. Osadel pereõdedel on piiratud retseptiõigus, mis võimaldab pikendada retsepte ja välja kirjutada teatud ravimeid. Lisaks on täiendkoolituse läbinud pereõdedel õigus tuvastada teatud abivahendite vajadust ning väljastada abivahenditõend. <https://www.sm.ee/pereode-ja-arst>

[Perearsti ja temaga koos töötavate tervishoiutöötajate tööjuhend–Riigi Teataja](https://www.riigiteataja.ee/akt/126012016007?leiaKehtiv)

[Tervishoiuteenuste korraldamise seadus–Riigi Teataja](https://www.riigiteataja.ee/akt/121022017005?leiaKehtiv#para11) al par11 perearsti rahastus